Το βιολί τους κάποιοι με τη ράμπα στο Δέλτα!\nΦαίνεται πως κάποιοι δεν έλαβαν το μήνυμα (δημοφιλής έκφραση των ημερών) και συνεχίζουν απτόητοι, παρ' όλες τις σαφείς εντολές του Υ.Ε.Ν. και Ν.Π. για την τήρηση των σχετικών νόμων, να διεκδικούν την κυριότητα της κοινόχρηστης παραλίας και των ραμπών καθέλκυσης και ανέλκυσης σκαφών. Ανάλογες επώνυμες καταγγελίες, για υπέρβαση καθήκοντος έγιναν στο "Rib and Sea", με αποτέλεσμα να καταθέσω σήμερα στο Δήμο Καλλιθέας την ακόλουθη επιστολή και να μπω στη διαδικασία αναμονής μιας υπεύθυνης απάντησης.\nSEA LINK - ΜΗΧΑΝΕΣ ΘΑΛΑΣΣΗΣ Ε.Π.Ε.\nΈνα νέο κατάστημα ναυτιλιακών ειδών άνοιξε στην περιοχή της Αναβύσσου. Βρίσκεται ακριβώς απέναντι απ' το πάρκινγκ σκαφών "Καλυψώ" και δίπλα στο πρατήριο υγρών καυσίμων. Ανάμεσα στα είδη που εισάγει και εμπορεύεται η "SEA LINK Μηχανές Θαλάσσης Ε.Π.Ε.", περιλαμβάνονται φουσκωτά σκάφη και τετράχρονοι εξωλέμβιοι κινητήρες βενζίνης και ... πετρελαίου Κινεζικής προέλευσης, ενώ βεβαίως στον χώρο του καταστήματος οι λάτρεις του σκάφους και της θάλασσας θα βρουν ό,τι ζητήσουν. Από αναλώσιμα κινητήρων και εργαλεία, μέχρι σωστικά μέσα.\nΕυχαριστίες απ' τον Λεριακό Όμιλο Σκαφών (ΛΕΡ.Ο.Σ.)\nΑπό το Διοικητικό Συμβούλιο του "Λεριακού Ομίλου Σκαφών" (ΛΕΡ.Ο.Σ.) λάβαμε το ακόλουθο Δελτίο Τύπου.\nΟ ΛΕΡ.Ο.Σ. ΕΥΧΑΡΙΣΤΕΙ :\nΜετά την επιτυχία που σημείωσε η 2η αγωνιστική του "Πανελληνίου Πρωταθλήματος Φουσκωτών Σκαφών OLYMPIC RIB'S 2009" που διοργάνωσε ο Όμιλός μας, αισθανόμαστε την ανάγκη να ευχαριστήσουμε αυτούς που μας βοήθησαν με κάθε τρόπο και συνέβαλαν στην πραγματοποίηση αυτής της προσπάθειας.\nΈνα μεγάλο ευχαριστώ λοιπόν στο Δήμαρχο Λέρου κ. Κωττάκη Τιμόθεο και στο Δημοτικό Συμβούλιο, διότι από την πρώτη στιγμή ήταν στο πλευρό μας και έδωσαν λύσεις στα όποια προβλήματα παρουσιάστηκαν.\nΤι του λείπει του ψωριάρη; Σκούφια με μαργαριτάρι...\nΝ’ αγιάσει θέλει κανείς σ’ αυτόν τον τόπο, αλλά μερικές φορές τα πρόσωπα και οι καταστάσεις δεν τον αφήνουν! Κι’ εκεί που περπατάς κανονικά και κοιτάς τη δουλειά και την καμπούρα σου, κάποιοι προσπαθούν να σου βάλουν τρικλοποδιά. Δεν θα κλαψουρίσω όμως. Ούτε θα τα πω της πεθεράς για να τ’ ακούσει η νύφη. Ούτε θα στείλω ραβασάκια στους εν δυνάμει πελάτες του Rib and Sea για να παραπονεθώ επειδή δεν διαφημίζονται εδώ, ενώ διαφημίζονται κάπου αλλού. Δικαίωμά τους είναι! Με τον παρά μου και την κυρά μου, λέει άλλωστε ο σοφός λαός.\nΚι’ εκεί που τα είχαμε όλα αυτά και ψάχναμε ένα ευρουλάκι στη δεξιά μας τσέπη, για να πιούμε μια μπύρα μ’ ένα φίλο ή να ρίξουμε ένα εικοσάλιτρο στο ορφανό ρεζερβουάρ του φουσκωτού βρε αδελφέ, να’ σου και οι ευρωεκλογές! Τι του λείπει του ψωριάρη; Σκούφια με μαργαριτάρι! Και τι να ψηφίσει κανείς; Μήπως θα αλλάξει κάτι; Υπό υψηλή κηδεμονία είμαστε άλλωστε. Μας κοιτάζει και με το άγριο βλέμμα του το Διεθνές Νομισματικό Ταμείο. Και χρωστάμε, εκτός της Μιχαλούς, και κάτι δισεκατομμύρια ευρώ στους ξένους κηδεμόνες μας, έτσι για να έχουν να πληρώνουν και τα δισέγγονά μας το κάτι τις δηλαδή. Ευτυχώς που συνέπεσε το τριήμερο και βρέθηκε το άλλοθι για να μην περιμένουν κάποιοι ασκόπως στην ουρά της κάλπης...\nΠανελλήνιο Πρωτάθλημα φουσκωτών σκαφών.\n2η αγωνιστική του Πανελληνίου Πρωταθλήματος φουσκωτών σκαφών Olympic Rib's.\nΛέρος - 23 και 24 Μαίου 2009.\nΔιοργανωτής σύλλογος : Λεριακός Όμιλος Σκαφών.\nΉταν στη Λέρο, φωτογράφισε, βιντεοσκόπησε και σχολιάζει ο Ιωσήφ Παπαδόπουλος.\nΜοντάζ βίντεο : Νίκος Κολούμπας.\nΑεροφωτογραφίες : Λεριακός Όμιλος Σκαφών.\nΗ δεύτερη αγωνιστική του φετινού «ατύπου» Πανελληνίου Πρωταθλήματος Olympic Rib's, που διεξήχθη στην όμορφη αλλά «παρεξηγημένη» Λέρο, αποτελεί ήδη παρελθόν. Και οι φίλοι του Λεριακού Ομίλου έχουν κάθε δικαίωμα να υπερηφανεύονται σήμερα ότι με την άριστη διοργάνωση, την εκπληκτική φιλοξενία και τις φιλότιμες προσπάθειές τους, να εφαρμόσουν τα άρθρα ενός, ούτως ή άλλως, χωλαίνοντος Κανονισμού, συνέβαλαν τα μέγιστα ώστε να αμβλυνθούν οι κακές εντυπώσεις και να «ξεχαστούν» τα όποια λάθη έγιναν πριν από ένα περίπου μήνα στη Ρόδο.\nΠαρακαλώ κ. Πολλάτε διευκρινίστε...\nΑπό ένα μέλος του Rib and Sea Forum, τον Δημήτρη Κωνσταντέλλο απ' την Πάτρα, λάβαμε την ακόλουθη επιστολή.\nΣχετικώς με τη δημοσιευμένη στο Rib and Sea συνέντευξη του κ. Πέτρου Πολλάτου, θα ήθελα να θέσω στον κατασκευαστή των πολυεστερικών δεξαμενών καυσίμου την ίδια βασική ερώτηση που του έθεσες κι' εσύ Ιωσήφ, δηλαδή "τι γίνεται με τη γείωση των δεξαμενών".\nΗ αρχική απάντηση του κ. Πολλάτου, οτι το πολευστερικό ρεζερβουάρ γειώνεται μέσω της γάστρας και της μηχανής που ειναι βιδωμένη πάνω της, δεν στέκει, το συμφωνήσαμε όλοι αυτό. Ο κ. Πολλάτος έδωσε δεύτερη απάντηση και είπε οτι δημιουργείται στατικός ηλεκτρισμός, αλλά "εξουδετερώνεται". Αυτή μπορεί να ειναι μια λέξη (θα μπορούσαμε να πούμε απενεργοποιείται, εξαφανίζεται, εξαϋλώνεται... και διάφορα άλλα), δεν είναι όμως απάντηση. Εκτός αν το "εξουδετερώνεται" είναι ηλεκτρονικός όρος που δεν γνωρίζω.\nΟ στατικός ηλεκτρισμός, είναι ηλεκτρόνια που "περισσεύουν" και ψάχνουν δρόμο να φύγουν-να γειωθούν, είναι δε ικανά να πηδήξουν μια μικρή απόσταση αέρα, προς μια καλή γείωση....κάνοντας τσαφ....και αν έχει κάτι εύφλεκτο εκεί κοντά....\nΘα ήθελα λοιπόν να μάθω, πώς εξουδετερώνονται αυτά τα ηλεκτρόνια;\nΑπό τον κ. Πέτρο Πολλάτο λάβαμε την ακόλουθη απάντηση.\nΑγαπητέ κ. Κωνσταντέλλο,\nΟι πολυεστερικές δεξαμενές που τοποθετούμε στα σκάφη μας είναι πιστοποιημένες από τον Βελγικό Νηογνώμονα, ενώ κατά την περίοδο του 1985, όταν το ναυπηγείο μας εξήγαγε αυτές τις δεξαμενές στην Ιταλία, πιστοποιήθηκαν και από τον Ιταλικό Νηογνώμονα (RINA). Ίσως αυτοί να γνωρίζουν κάτι περισσότερο.\nΑν θέλετε τώρα να παίξουμε με τις λέξεις, βάλτε εσείς μια που να ταιριάζει καλύτερα. Οι δεξαμενές, για να στερεωθούν στο κύτος του σκάφους, πλαστικοποιούνται σε πολλά σημεία και γίνονται κατά κάποιο τρόπο αναπόσπαστο κομμάτι του. Και μόνο έτσι δεν έχουν πρόβλημα με τον στατικό ηλεκτρισμό. Οι σωλήνες καυσίμου είναι πιστοποιημένες, η δε τάπα καυσίμου γειωμένη. Οι χαλκοσωλήνες παροχής καυσίμου, που είναι πακτωμένες στο εσωτερικό τοίχωμα των πολυεστερικών δεξαμενών, είναι κι' αυτές γειωμένες.\nΤις πολυεστερικές δεξαμενές δεν τις κατασκευάζουμε για οικονομία. Μας στοιχίζουν πολύ περισσότερο από τις ανοξείδωτες, γιατί έχουν πολλές εργατώρες και τα υλικά που χρησιμοποιούμε είναι πανάκριβα. Θεωρούμε όμως ότι είναι πολύ καλύτερες από τις ανοξείδωτες, γιατί δεν δημιουργούν προβλήματα ηλεκτρόλυσης.\nΕπιβράβευση του τμήματος πωλήσεων για την παρακολούθηση του προγράμματος Lalizas E-learning.\nΤο τμήμα πωλήσεων της Lalizas, μετά από μερικούς μήνες εκπαίδευσης πάνω στην ηλεκτρονική πλατφόρμα Lalizas E-learning, συμπλήρωσε με επιτυχία την εκπαίδευσή του σε όλες τις κατηγορίες ναυτιλιακών προϊόντων. Η ηλεκτρονική πλατφόρμα Lalizas E-learning έχει σχεδιαστεί με σκοπό να ενισχύσει την εκπαίδευση των στελεχών και των συνεργατών της Lalizas πάνω στα προϊόντα της.\nΣτο τμήμα πωλήσεων και στον διευθυντή του κ. Τάσο Γαλανάκη απονεμήθηκε η πιστοποίηση γνώσεων Lalizas E-learning, ενώ τους συνεχάρη και ο Γενικός Διευθυντής της εταιρείας κ. Σταύρος Λάλιζας.\nΓιατί πίσω απ' τα πληκτρολόγια υπάρχουν Άνθρωποι...\nΣχολιάζει, φωτογραφίζει και βιντεοσκοπεί ο Ιωσήφ Παπαδόπουλος.\nΚατάθεση και κατάδυση ψυχής σε κάποια άγνωστη γειτονιά του Χαϊδαρίου. Ανταλλαγή αμήχανων και ερευνητικών βλεμμάτων στην αρχή, πλησίασμα και άγγιγμα ψυχής στη συνέχεια. Αρκούσε μάλιστα το show του Θοδωρή, λίγο πριν πάρουν φωτιά τα πινέλλα και τα ρολλά, για ν' ανοίξουν διάπλατα τα στεγανά, ν' ανθίσουν οι ψυχές, να ζωγραφιστεί το χαμόγελο στα παιδικά και εφηβικά πρόσωπα. Αδυνατούσαμε στο τέλος να πιστέψουμε ότι δίνοντας τόσο λίγα παίρναμε τόσα πολλά...\nΠολυεστερικές δεξαμενές καυσίμου.\nΟ Πέτρος Πολλάτος συζητάει με τον Ιωσήφ Παπαδόπουλο και αποκαλύπτει όσα... θέλει, και μπορεί να πει, σχετικώς με τις πολυεστερικές δεξαμενές καυσίμου που κατασκευάζει.\nΥπήρξε βασικό μέλος του μουσικού συγκροτήματος των «Charms», τη δεκαετία του ’60, πολυνίκης στο Πανελλήνιο Πρωτάθλημα Ταχυπλοίας που διοργάνωνε κάποτε η Ε.Λ.Τ., επιτυχημένος κατασκευαστής, πολυεστερικών στην αρχή, και φουσκωτών σκαφών στη συνέχεια, πολυνίκης στο «άτυπο» Πανελλήνιο Πρωτάθλημα φουσκωτών σκαφών τα τελευταία χρόνια. Ο λόγος βεβαίως, αν δεν έγινε ακόμη αντιληπτό, για τον Πέτρο Πολλάτο, τον γνωστό «παππού» της Ελληνικής ταχυπλοίας, για τον οποίον φαίνεται ότι ο χρόνος... κόλλησε!\nΤζίμης Καλαβρέζος. Ο σκαροφονιάς της Κάσου.\nΠαπα Νικόλα, βίρα τις άγκυρες...\nΠροσέγγιση ακτών με ταχύπλοο σκάφος.\nΚανονικό ψαροντούφεκο - τρόπος ζωής.\nΠανελλήνιος Αγώνας Φουσκωτών Σκαφών στην Κέρκυρα.\n1ος Αγώνας Πανελληνίου Πρωταθλήματος στη Ρόδο.\nΣελίδα 428 από 432


Κλειστά τα σχολεία και τα παιδιά στο σπίτι!\nΠαραθέτουμε μερικές ιδέες και προτάσεις για να κυλήσουν ευχάριστα και... ειρηνικά αυτές οι ημέρες, σε κλίμα γιορτινό και Χριστουγεννιάτικο!\nΕΠΙΙΣΤΡΑΤΕΥΣΤΕ ΦΙΛΟΥΣ ΚΑΙ ΣΥΓΓΕΝΕΙΣ\nΟι γιαγιάδες και οι παππούδες που παραπονιούνται ότι δεν βλέπουν συχνά τα εγγονάκια τους, η ξαδέρφη που έχει παιδιά στην ίδια ηλικία, τα μεγαλύτερα ξαδέρφια των παιδιών που υπεραγαπάνε.... όλοι μπορεί να φανούν χρήσιμοι αυτές τις ημέρες! Δεν χωράνε εγωισμοί. Οργανωθείτε, κάντε πρόγραμμα ανά ημέρα και φροντίστε να το παρουσιάσετε σαν την πιο δελεαστική γιορταστική ασχολία με τα παιδιά σας. Βρείτε τον κατάλληλο τρόπο να τους δώσετε κατευθυντήριες γραμμές – όπως όχι τηλεόραση, όχι πολλά γλυκά, κλπ.- αλλά να έχετε υπόψη σας ότι δεν θα μπορείτε να ελέγξετε τα πάντα. Στο κάτω, κάτω, γιορτές είναι. Ας το ρίξουνε και λίγο έξω!\nΣΥΝΕΡΓΑΣΤΕΙΤΕ ΜΕ ΑΛΛΟΥΣ ΓΟΝΕΙΣ\nΕάν δεν έχετε δικτυωθεί ακόμη με άλλους γονείς από τον παιδικό σταθμό, το σχολείο ή ακόμη και το πάρκο της γειτονιάς... καλό είναι να αρχίσετε άμεσα. Δεν υπάρχει τίποτα πιο χρήσιμο από το να βρείτε μία άλλη μαμά που να ταιριάζετε για παρέα, τόσο εσείς όσο και τα παιδιά σας. Μία μαμά που να αισθάνεστε άνετα να αφήσετε τα παιδιά σας, για μερικές ώρες. Θα μπορούσατε ακόμη και να μοιράσετε πρωινά και απογεύματα κατά τη διάρκεια των γιορτών.\nΚΑΝΟΥΜΕ ΜΑΖΙ ΝΟΙΚΟΚΥΡΙΟ\nΟι επιλογές πολλές και απολύτως διασκεδαστικές για μικρούς και μεγάλους. Παραστάσεις υπάρχουν ακόμη και τις πρωινές ώρες, τις καθημερινές. Από την Εποχή των Παγετώνων 5, μέχρι το Μεγάλο Ταξίδι της Ζαράφα, το Brave και τους Πέντε Θρύλους. Αναψυκτικά, Pop Corn και χανόμαστε στη μαγεία της μεγάλης οθόνης! Είπαμε... γιορτές είναι, μπορούμε να το ρίξουμε λίγο έξω!\n«Λάχανα και Χάχανα», «Αίσωπος, κάτι θέλει να μας πει», «Τρελαντώνης», «Μικρή Γοργόνα», «Η υπέροχη αγκαλιά της μαμάς μου», «Η μικρή μας πόλη», «Η μικρή μπότα του Άη Βασίλη» και «Το Χριστουγεννιάτικο όνειρο» είναι μερικές μόνο από τις αμέτρητες ποιοτικές επιλογές. Και το θέατρο είναι πάντα εγγυημένη δραστηριότητα για τα παιδιά.\nΧΡΙΣΤΟΥΓΕΝΝΙΑΤΙΚΑ ΧΩΡΙΑ ΚΑΙ ΕΚΔΗΛΩΣΕΙΣ ΔΗΜΩΝ\nΜπορεί να μην υπάρχει η ποικιλία και η χλιδή των προηγούμενων χρόνων, αλλά στις περισσότερες κεντρικές πλατείες των δήμων έχουν Χριστουγεννιάτικες εκδηλώσεις. Σε ορισμένες, μάλιστα, υπάρχουν και παγοδρόμια. Εδώ θα βρείτε το πρόγραμμα του Δήμου Αθηναίων. Υπάρχουν όμως, και άλλες δυνατότητες όπως το Santa Claus Kingdom ή το Santa Claus Airways στα Αηδονάκια. Ακόμη, το Μουσείο της Ακρόπολης, το Μουσείο Συναισθημάτων, το Σχολείο Παιχνιδιού και πολλοί άλλοι, έχουν εντάξει στο πρόγραμμά τους πολλές ενδιαφέρουσες Χριστουγεννιάτικες εκδηλώσεις για παιδιά. Πλήρη λίστα θα βρείτε εδώ.\nΓια την τηλεόραση, η άποψή μας είναι γνωστή, κυρίως επειδή είναι γνωστός ο αντίκτυπος των διαφημίσεων στα παιδιά. Για τα DVD όμως, έχουμε διαφορετική εικόνα. Υπάρχουν πολυάριθμες ταινίες, άλλες μαγικές, άλλες εκπαιδευτικές, άλλες απλώς διασκεδαστικές. Η κατάσταση είναι σαφώς πιο ελεγχόμενη και πάντα ισχύει το ρητό... παν μέτρον άριστον, γιατί, ως γνωστόν, εάν τα παιδιά κάθονται πολλές ώρες καθημερινά μπροστά από μία οθόνη αποκτούν και πρόβλημα συγκέντρωσης. Επίσης, στο Internet κυκλοφορούν πολλά ενδιαφέροντα videos για παιδιά. Ορισμένα εξ αυτών μπορείτε να τα βρείτε εδώ.\nΠΑΙΧΝΙΔΙΑ ΓΙΑ ΕΦΕΥΡΕΤΙΚΟΥΣ ΓΟΝΕΙΣ ΣΤΟ ΣΠΙΤΙ...\nΈτσι, μπορείτε να τους προτείνετε να τραγουδήσουν, να χορέψουν, να παίξουν θέατρο (η ντουλάπα των γονιών προσφέρετε για πολλές παιδικές συγκινήσεις) ή να παίξετε τα επαγγέλματα. Να κάνετε γκριμάτσες στον καθρέφτη για να παίξετε τα συναισθήματα (δείτε εδώ τα οφέλη από αυτό το παιχνίδι), κρύψτε το θησαυρό, παίξτε bowling με άδεια πλαστικά μπουκάλια ή ακόμη και το παιχνίδι των 20 ερωτήσεων. Περισσότερες ιδέες για παιχνίδια στο σπίτι θα βρείτε εδώ.\nΣυμβουλές για να προετοιμάσετε τα παιδιά στο σχολείο Δεκ 23, 2013\nΔιεθνής Ημέρα για την Εξάλειψη του Αναλφαβητισμού - International Literacy Day Δεκ 23, 2013\nΚαλό μήνα και καλή χρονιά για όλους! Δεκ 23, 2013\nΟ ρόλος του δάσκαλου στην μουσική Δεκ 23, 2013\n2 Εύκολες D.I.Y κατασκευές για το παιδικό γραφείο Δεκ 23, 2013\nMore in this category: « Κλείνουν τα σχολεία! Κλείνουν τα σχολεία! »


Κωδικός Προϊόντος: 38-2-06-5\nΤο θέλεις αύριο (14/08); Παράγγειλε το μέσα σε 9 Ώρες, 5 Λεπτά\nΤο Baseus Smart Gravity Car Holder είναι η βάση αυτοκινήτου που ψάχνετε για το Smartphone σας. Με εξαιρετική ποιότητα κατασκευής και υπέροχο design θα γίνει το αγαπημένο σας αξεσουάρ. Προσαρμόζεται εύκολα για όλα τα Smartphone ενώ τοποθετείται εύκολα στον αεραγωγό του αυτοκινήτου σας.\nΕίναι κατασκευασμένο από υψηλής ποιότητας υλικά, που το καθιστούν εξαιρετικά κομψό και ισχυρό.\nΤο Baseus Smart Gravity Car Holder ενσωματώνει περιστρεφόμενη κεφαλή 360⁰ ώστε να τοποθετείτε το smartphone σας στην θέση που επιθυμείτε και είναι αρκετά εύκολο στη χρήση ακόμα και με το ένα χέρι.\nΤα άγκιστρα κλείνουν αυτόματα, όταν τοποθετήσετε το κινητό σας, ακριβώς στο μέγεθος της συσκευής και διαθέτει ειδική εγκοπή ώστε να μπορείτε να συνδέσετε τον φορτιστή με το smartphone σας.\nΕπιπλέον, διαθέτει ηλεκτρικό μηχανισμό και χάρη στον αισθητήρα αφής που έχει στο πλάι, μπορείτε να ανοίγετε και να κλείνετε τα άγκιστρα.\nΠΡΟΣΟΧΗ!!! Για να λειτουργήσει ο ηλεκτρικός μηχανισμός θα πρέπει να συνδέσετε τη βάση με καλώδιο micro USB σε πηγή τροφοδοσίας, πχ. φορτιστής αυτοκινήτου.\nΥλικά: Αλουμίνιο, Tempered glass, Σιλικόνη\nΔιαστάσεις: 9,8 x 5,2 x 3,2 cm\nΤο Dudao F5S Gravity Car Holder είναι η βάση αυτοκινήτου που ψάχνετε για το Smartphone σας. Με εξαιρετική ποιότητα κατασκευής και υπέροχο design θα γί..


Συνάντηση Μητσοτάκη – Ερντογάν: «Πήγε καλύτερα από ό,τι περιμέναμε» - ΔΙΚΤΥΟ ΤΗΛΕΟΡΑΣΗ ΣΕΡΡΕΣ\nΣυγκρατημένη αισιοδοξία, εν αναμονή απτών αποτελεσμάτων, εκφράζει η ελληνική πλευρά μετά τη συνάντηση του πρωθυπουργού Κυριάκου Μητσοτάκη με τον πρόεδρο της Τουρκίας Ταγίπ Ερντογάν.\nΤο κλίμα, σύμφωνα με κυβερνητικές πηγές, «ήταν θετικό και ίσως καλύτερο από αυτό που θα περιμέναμε». Η ελληνική κυβέρνηση αναμένει αποτελέσματα όσον αφορά τη στάση της Τουρκίας απέναντι στην Κυπριακή Δημοκρατία, εννοώντας την παραβατικότητα που έχει επιδείξει στην κυπριακή ΑΟΖ, τις δηλώσεις Τούρκων αξιωματούχων και τις επισκέψεις στην Αμμόχωστο που τορπιλίζουν τις συζητήσεις των δύο κοινοτήτων. Συνολικά, η ελληνική πλευρά αναμένει να μετριαστούν οι προσκλήσεις σε θάλασσα και κυπριακή ΑΟΖ.\nΧθες ο πρωθυπουργός συμμετείχε στο Φόρουμ του Μπλούμπεργκ και παραχώρησε συνέντευξη δίνοντας έμφαση στην οικονομία και στις μεταναστευτικές ροές. Στο περιθώριο του Μπλούμπεργκ είχε συνάντηση με Ευρωπαίο επίτροπο Πιερ Μοσκοβισί, τον οποίο περιμένει στην Αθήνα, όπως αναφέρει το ΑΜΠΕ.\nΟ πρωθυπουργός μετέφερε στις συναντήσεις του με τους επενδυτές ότι έχουμε ένα μεταρρυθμιστικό σχέδιο ξεκάθαρο, προχωρούμε τις μεταρρυθμίσεις είτε στις αγορές προϊόντων είτε εργασίας, προχωρούμε τις αποκρατικοποιήσεις, και στα δημοσιονομικά με μείωση φόρων.\nΒλέπουμε ότι η οικονομία ανταποκρίνεται. Έως τώρα οι ξένοι επενδυτές ανησυχούσαν μήπως κάτι πάει στραβά με τους θεσμούς. Τώρα θέλουν να αφήσουν σε δεύτερη μοίρα τι λένε οι θεσμοί και να ακούσουμε τις αγορές. Θέλουμε να κρατήσουμε την συνεργασία με τους εταίρους μας στην Ευρώπη.\nΌποιον χώρο δημοσιονομικό έχουμε θα τον διαθέσουμε για μείωση φόρων, στήριξη της οικογένειας και τα ευάλωτα στρώματα του πληθυσμού.


Opel Insignia με διπλό Turbo | Onsports.gr\nhome Auto motoΝέα ΜοντέλαOpel Insignia με διπλό Turbo Κοινοποιήστε\nOpel Insignia με διπλό Turbo\tΣυντάκτης: Γιώργος Σκευοφύλαξ\nΔημοσίευση: Τετάρτη, 07 Δεκεμβρίου 2011 15.31\nΝέος 2.0 CDTI BiTurbo με σύστημα intercooler, σε συνδυασμό με κίνηση σε όλους τους τροχούς. Το αποτέλεσμα: Ευστροφία, άμεση απόκριση, ισχύ: 195 ίππων και ροπή 400 Nm.\tΗ Opel συνεχίζει να ανανεώνει και να βελτιώνει το πολύ επιτυχημένο κορυφαίο μοντέλο της, Insignia. Από τον Ιανουάριο του 2012, λανσάρει την κορωνίδα στη γκάμα πετρελαιοκινητήρων του και συγκεκριμένα το νέο, δυναμικό και πολύ αποδοτικό BiTurbo diesel. Ο δίλιτρος CDTI αποδίδει 195 ίππους. Η κατανάλωση ξεκινά από 5,4 lt./ 100 χλμ (144 g/km CO2). Επομένως, το Insignia BiTurbo είναι από τα καλύτερα στην κατηγορία του σε απόδοση καυσίμου.Το τεχνολογικό ατού του τετρακύλινδρου common rail diesel είναι ένα σύστημα σειριακής υπερσυμπίεσης δύο σταδίων, κάτι που μέχρι πρότινος περιοριζόταν σε λίγες και ακριβές μάρκες. Όμως η Opel επιχειρεί τώρα να προσεγγίσει ένα ευρύτερο κοινό. Ο νέος κινητήρας συνδυάζεται με all-wheel drive (AWD) και σύστημα Start/Stop. Το Insignia 2.0 BiTurbo CDTI διατίθεται με όλους τους τύπους αμαξωμάτων, ενώ η τιμή του θα ξεκινά από 34.900 Ευρώ. Με το νέο έτος, θα υπάρξουν περισσότερες καινοτομίες στην οικογένεια Opel Insignia. Όλες οι εκδόσεις AWD μπορούν τώρα να παραγγέλνονται με πλαίσιο SuperSport που φέρει την εμπρός ανάρτηση του Insignia OPC με γόνατα υψηλών επιδόσεων (HiPerStrut). Έτσι η οδική συμπεριφορά αποκτά ακόμα πιο σπορ χαρακτήρα. Επιπλέον, νέα συστήματα υποστήριξης οδηγού βασισμένα σε ραντάρ αυξάνουν την ενεργητική ασφάλεια του Insignia.\nΠέρα από την αύξηση των επιδόσεων, η ενεργητική ασφάλεια έχει βελτιωθεί σημαντικά χάρη σε ένα νέο σύστημα ραντάρ που τοποθετείται στη μάσκα. Οι αγοραστές του Insignia μπορούν τώρα να επιλέξουν το Adaptive Cruise Control (ACC). Το νέο σύστημα διατηρεί την επιλεγμένη ταχύτητα κατά τη διάρκεια του ταξιδιού, και προσαρμόζει αυτόματα την ταχύτητα του αυτοκινήτου σύμφωνα με τις συνθήκες κυκλοφορίας, διασφαλίζοντας μία προκαθορισμένη απόσταση ασφαλείας από τα προπορευόμενα οχήματα. Το σύστημα ραντάρ υποστηρίζει και άλλες λειτουργίες όπως το Following Distance Indication (FDI) που ενημερώνει οπτικά τον οδηγό για την απόσταση από το προπορευόμενο όχημα. Το Forward Collision Alert (FCA) εκδίδει ένα οπτικό και ένα ηχητικό σήμα που προειδοποιεί τον οδηγό για επικείμενη σύγκρουση με το προπορευόμενο αυτοκίνητο. Το Collision Imminent Braking (CIB) επιβραδύνει αυτόματα το όχημα εάν ανιχνευτεί κίνδυνος σύγκρουσης.\tΚατηγορία: Auto Moto -Νέα Μοντέλα


28-11-2020 • 14:00μμ\nΜε τον ΠΑΟΚ να καραδοκεί\nΣε «Κλεάνθης Βικελίδης», «Αθανάσιος Διάκος» και «Θεόδωρος Κολοκοτρώνης» στέφονται τα βλέμματα στη 10η αγωνιστική της Super League.\nΆρης και Ολυμπιακός, οι δύο πρωτοπόροι της βαθμολογίας (με 19 β.), συγκρούονται απόψε στη Θεσσαλονίκη, με στόχο, ο καθένας για την… πάρτη του, να παραμείνουν στην κορυφή. Ο ΠΑΟΚ (18 β. και με παιχνίδι περισσότερο) καραδοκεί, ευελπιστώντας σε αλληλεξουδετέρωσή τους, με στόχο να «πατήσει» κορυφή, στην περίπτωση που την Κυριακή περάσει νικηφόρα από το… σπίτι της Λαμίας.\nΟ άλλος «Δικέφαλος», αυτός της ΑΕΚ (16 β.), έχει δύσκολη αποστολή στην Τρίπολη, κόντρα στον τοπικό Αστέρα, που παραδοσιακά δυσκολεύει τους «μεγάλους»…\nΣε ό,τι αφορά τον Παναθηναϊκό, θα υποδεχθεί τον Παναιτωλικό με στόχο να επιστρέψει στα νικηφόρα αποτελέσματα. Με ενδιαφέρον αναμένονται και οι αναμετρήσεις Λάρισα – Ατρόμητος και ΟΦΗ – ΠΑΣ Γιάννινα, ενώ η αυλαία θα πέσει τη Δευτέρα με το παιχνίδι Απόλλων Σμύρνης – Βόλος.\nΌλες οι αναμετρήσεις θα μεταδοθούν από τα κανάλια Novasports.\nSuper League – 10η αγωνιστική\n17.15 Λάρισα – Ατρόμητος\n19.30 Άρης – Ολυμπιακός\n15.00 Παναθηναϊκός – Παναιτωλικός\n17.00 ΟΦΗ – ΠΑΣ Γιάννινα\n17.15 Λαμία – ΠΑΟΚ


Η συνωμοσία του σύμπαντος: Φεβρουαρίου 2008\nBelieve in Howl and Sophie\nBig μου έβαλες δύσκολα!\nΑυτός που δεν μιλάει πολύ, που δεν ανοίγεται....όταν αποφασίζει να το πει και να το εννοεί, δεν ζητάει τίποτα άλλο, παρά μόνο...πίστεψε με!\nΤόσο απλό, τόσο βαθύ!\nΘα καλέσω τους Ινδιάννα, Κούκο, Μορφέα και Diage!\nέτσι συνωμότησε ο orestis στις 11:09 μ.μ. 8 σχόλια: Σύνδεσμοι σε αυτήν την ανάρτηση\nΚαθίσαμε να πιούμε τον τελευταίο καφέ. Την περίμενα στο τραπεζάκι στο καφέ του αεροδρομίου. Την κοιτάζα όταν ερχόταν με τους καφέδες. Δεν είχε καταλάβει, όμως δεν θα με ρωτούσε ποτέ ξανά γι' αυτό. Η Παπαστρουμφ θα έμενε απλός θεατής των όσων είχαν συμβεί.Δεν την αδικούσα, κανείς δεν θα καταλάβαινε. Και εγώ δεν ήθελα ή μάλλον δεν μπορούσα να το εξηγήσω. Προτίμησα λοιπόν τη σιωπή. Σε λίγες ώρες εξάλλου θα αφήναμε τη Βενετία και βρισκόμασταν στην Αθήνα. Θα τα αφήναμε όλα πίσω μας.\nΕπιβιβαστήκαμε και με άφησε να καθίσω στο παράθυρο. Μου άρεσε να ατενίζω έξω. Είχα έτσι και την ευκαιρία να κάνω τον απολογισμό του ταξιδιού. Δεν θα συγκρατούσα πολλά στη μνήμη μου. Αυτό το ήξερα. Θα μου έμεινε όμως εκείνη η εικόνα της γόνδολας, που χανόταν μέσα στα σκοτάδια. Αυτή θα την είχα πάντα μαζί μου. Όπως και το πως έφτασαν τα πράγματα ως εκεί. Δεν αναρωτήθηκα αν υπήρχε άλλη λύση. Ήταν μονόδρομος και το μόνο πράγμα για το οποίο ήμουν σίγουρη.\nΤο ήξερα πως o Wrong Guy με το Φάτσα ήθελαν κάποια στιγμή να πάνε στη Βενετία. Όπως ήξερα πως η περίοδος του καρναβαλιού ήταν εκτός από ιδανική και πολύ σωστή χρονικά. Ήθελα να τους χαρίσω ένα μικρό διάλειμμα ανανέωσης. Ίσως να μην το είχαν ανάγκη, αλλά στο μυαλό μου τα πράγματα ήταν πιο πολύπλοκα. Τους έβλεπα αγαπημένους και ήθελα να μείνουν έτσι, ανέγγιχτοι, ανενόχλητοι από τον υπόλοιπο κόσμο.\nΗ Παπαστρουμφ πίστευε πως έβλεπα φαντάσματα εκεί που δεν υπήρχαν και πως το έπαιρνα πολύ προσωπικά. Έτσι ήταν. Στα μάτια μου δεν υπήρξαν ποτέ δύο άτομα, αλλά ένα, αποτελούμενο από δυο κομμάτια που ταίριαζαν απόλυτα μετάξυ τους. Και θα έκανα τα πάντα για να μείνουν έτσι. Δεν χρειάστηκε πολύ σκέψη, τα είχα ρυθμίσει όλα. Οργάνωσα το ταξίδι και απλά τους προσκάλεσα. Βενετία by Orestis το είχαν αποκαλέσει και χαιρόμουν, που τελικά όλοι μας θα το θυμόμασταν αυτό το ταξίδι.\nΔεν νομίζω ότι περίμενε κανείς τους αυτό που θα συνέβαινε. Μα για κάποιο ανεξήγητο λόγο ένιωθα πως έπρεπε να το κάνω τότε, το τελευταίο μας βράδυ στη Βενετία. Ο Wrong με το Φάτσα βγήκαν νωρίτερα. Θα τους συναντούσαμε με τη Παπαστρουμφ αργότερα για να πάμε βόλτα με τη γόνδολα. Βγήκαμε φορώντας τους μανδύες και τις μάσκες και χαθήκαμε μέσα στο πλήθος. Ένα πλήθος που δεν ξεχώριζες πρόσωπα. Όλοι ήταν μασκαρεμένοι προσδίδοντας στην ατμόσφαιρα κάτι το έντονα μυστηριακό.\nΛίγο πριν την ώρα του ραντεβού, γύρισα και κοίταξα την Παπαστρουμφ. "Μην έρθεις. Θα σε βρω εγώ μετά." της είπα κοφτά και έβγαλε τη μάσκα της. Με κοίταξε με βλέμμα παγωμένο. Είχε καταλάβει τι θα έκανα μα δεν είχε καταλάβει γιατί. Έγνεψε ναι με το κεφάλι. Έφυγα και πήγα στο σημείο συνάντησης. Ήταν ήδη εκεί. Τους έδειξα τη γόνδολα και τους έκανα νόημα να επιβιβαστούν. Με ρώτησαν που ήταν ο γονδολιέρης. "Αυτή τη βόλτα, σας την χαρίζω εγώ." τους είπα χαμογελώντας.\nΔεν υποψιάστηκαν τίποτα, Μπήκαν μέσα και κάθισαν. Τους άνοιξα το μπουκάλι με το κρασί και ξεκίνησα να οδηγώ τη γόνδολα στο κανάλι. Ήπιαν σχεδόν αμέσως το κρασί. Το δηλητήριο ευτυχώς δεν είχε αλλοιώσει τη γέυση του. Όταν βεβαιώθηκα ότι είχαν κοιμηθεί για πάντα, βούτηξα στο κανάλι και έφτασα κολυμπώντας στη στεριά. Δεν ήθελα να βγουν από την πορεία τους. Στάθηκα εκεί βρεγμένη να τους κοιτάζω καθώς απομακρύνονταν.\nΌταν έφτασα στο ξενοδοχείο η Παπαστρουμφ με περίμενε με τις βαλίτσες έτοιμες. Δεν είχαμε πολλή ώρα μέχρι την πτήση. Έβγαλα τη μάσκα και την κοίταξα. "Γιατί;" με ρώτησε. "Γιατί η τελειότητα πρέπει να μένει απείραχτη." της είπα και ας ήξερα πως δεν θα κατάλαβαινε. Δεν με ένοιαζε. Δεν με ένοιαζε τίποτα. Θα έφευγα από τη Βενετία γεμάτη, με την εικόνα της γόνδολας που χανόταν, τυλίγοντας αυτό τον έρωτα στο σκοτάδι των καναλιών της.\nέτσι συνωμότησε ο orestis στις 4:02 μ.μ. 13 σχόλια: Σύνδεσμοι σε αυτήν την ανάρτηση\nΔούλευα σερβιτόρος τότε σε ένα μικρό γωνιακό καφέ, "Έναστρον" το έλεγαν. Συνήθως δούλευα πρωί και εκτελούσα και χρέη μπάρμαν. Ο κανονικός μπάρμαν ερχόταν απόγευμα, που έπιανε δουλειά. Όχι ότι είχαμε βέβαια ποτέ την τρελή δουλειά. Μου είχε προτείνει το αφεντικό και μένα να δουλέψω βράδυ, αλλά δεν δέχτηκα κι ας ήταν καλύτερα τα λεφτά. Μ' άρεσε η ηρεμία του πρωινού και φυσικά εκείνη.\nΘυμάμαι ακόμα, παρά τα χρόνια, έντονα την παρουσία της. Και ας μην ήταν ιδιαίτερα όμορφη, ούτε εντυπωσιακή. Αυτή η αέρινη φιγούρα είχε κάτι περίεργο πάνω της, αλλόκοτο. Έμοιαζε βγαλμένη από άλλο κόσμο. Πάντα με αυτό το μυστήριο χαμόγελο, λες και μας χλέυαζε όσους ζούσαμε σε αυτόν τον κόσμο, που εκείνη επιδεικτικά απαρνιόταν. Δεν ήταν μόνη, όπως πίστευα τον πρώτο καιρό, απλά μοναχική.\nΕρχόταν πάντα την ίδια ώρα κάθε μέρα, στις 10 το πρωί τυλιγμένη στο κόκκινο παλτό της.. Έπινε πάντα ζεστό καφέ, χειμώνα, καλοκαίρι, με δυο σταγονίτσες γάλα. Έτσι τον ζήταγε, λες και θα το μέτραγα ή που θα το καταλάβαινε αν έπεφτε παραπάνω. Πρώτα τον μύριζε και μετά έπινε μια γουλιά. Μετά έβγαζε την εφημερίδα και το τετράδιο. Έπινε άλλη μια γουλιά και την διάβαζε. Έπειτα έγραφε. Αυτό έκανε πάντα, διάβαζε ή έγραφε ανάμεσα στις γουλιές. Και εγώ απέναντι της, να θέλω να μάθω τι γράφει και τι κρύβει.\nΣτην τελευταία γουλιά του καφέ τα μάζευε, εφημερίδα και τετράδιο. Καθόταν για λίγο και ύστερα έβαζε το χέρι της στην τσέπη. Έβγαζε ένα βότσαλο, το κρατούσε σφιχτά στην παλάμη της, το μύριζε και το ξαναέβαζε στη θέση του. Το καλοκαίρι το βότσαλο το είχε στην τσέπη του πουκαμίσου της. Πάντα φορούσε το κόκκινο παλτό το χειμώνα και το κόκκινο πουκάμισο το καλοκαίρι. Και εγώ εκεί, θεατής να θέλω να μάθω τι κρύβει.\nΜετά από πολλούς μήνες, δεν άντεξα. Θα έφευγα και από τη δουλειά και δεν ειχα πολύ χρόνο. Της πήγα τον καφέ, μα δε έφυγα. Κάθισα δίπλα της. Με κοίταξε με εκείνο το απόκοσμο χαμόγελο. Έχασα τη φωνή μου. Ξαφνικά δεν ήθελα να τη ρωτήσω τίποτα, μόνο να την κοιτάζω. Εκείνη όμως έσπασε τη σιωπή. "Θα αναριωτέσαι για το βότσαλο ε; Και όλη αυτή την ιεροτελεστία με τον πρωινό καφέ." μου είπε και η φωνή της ήταν ήρεμη, γλυκιά. Έγνεψα ναι και συνέχισε. "Σε αυτό το καφέ γνωρίστηκα με τον Αλέξανδρο. Εδώ πίναμε πάντα τον καφέ μας." είπε και διέκοψε για να πιει μια γουλιά.\n"Ήθελε να με κατεβάσει στη γη, γιατί πετούσα, όπως έλεγε. Γι' αυτό μου έβαλε το βότσαλο στην τσέπη. Μα κάποτε ήρθε η ώρα να του μάθω να πετάει. Και μου έμεινε το βότσαλο, για να το δώσω σε κάποιον όταν θα έρθει η δική μου ώρα να πετάξω ξανά." είπε κλαίγοντας και μου έσφιξε το βότσαλο στην παλάμη. Έφυγα αμίλητος. Σκέφτηκα να το πετάξω, μα για κάποιο λόγο το κράτησα. Δεν την ξαναείδα από τότε. Μα στο μυαλό μου την φέρνω συχνά. Ελπίζοντας πως μια μέρα θα την ξαναδω. Όχι για να της επιστρέψω το βότσαλο, μα για να της πω, πως έμαθα να πετάω μαζί του.\nέτσι συνωμότησε ο orestis στις 1:00 μ.μ. 19 σχόλια: Σύνδεσμοι σε αυτήν την ανάρτηση\nΗ Ινδιάννα έφτασε με το αυτοκίνητο στις 10 ακριβώς, όπως ήταν κανονισμένο. Κόρναρε δύο φορές, έστριψε στη γωνία, άναψε τα αλάρμ και περίμενε. Έβαλε τις βαλίτσες στο πορτ παγκαζ και μπήκε μέσα. «Άργησες λίγο.» της είπε. «Παραλίγο να ξεχάσω την τεκίλα γι’ αυτό.» απάντησε γελώντας η Orestis. «Αστειεύεσαι φαντάζομαι.» φώναξε η Ινδιάννα. « Προφανώς. Και εσύ έφερες τις μουσικές σου έτσι;» είπε ήρεμα, δείχνοντας της το μπουκάλι. Ήταν πανέτοιμες για να ξεκινήσουν.\nΠριν βάλει μπροστά η Ινδιάννα γύρισε και την κοίταξε. «Θυμάσαι τον όρο μου; Κανένα κινητό μαζί μας.» είπε. «Ναι θυμάμαι. Μόνο ένα μήνυμα να στείλω ότι ξεκινήσαμε και το κλείνω.» απάντησε εκείνη. Είχαν υποσχεθεί στον εαυτό τους ένα διήμερο στα χιόνια, μακριά από όλους. Μόνο εκείνες, η μουσική και η τεκίλα. Το εξοχικό ενός φίλου της Ινδιάννας ήταν ό,τι έπρεπε για την περίσταση. Δεν άργησαν να φτάσουν στον προορισμό τους. Σταμάτησαν στο μπακάλικο του χωριού για να πάρουν προμήθειες και συνέχισαν, γιατί το σπίτι ήταν το τελευταίο του οικισμού. Μετά το μόνο που έβρισκες ήταν δάσος.\nΤακτοποιήθηκαν και κάθε μία ανέλαβε το πόστο της. Η Ινδιάννα έβαζε μουσικές και η Orestis τις τεκίλες. Μετά από πολλή τεκίλα και συζήτηση έπεσαν για ύπνο. Το άλλο πρωί η Ινδιάννα ξύπνησε και την βρήκε έτοιμη για το πικ νικ που κανόνισαν στα χιόνια. «Καλά τόσο νωρίς θα πάμε;» την ρώτησε. «Ναι, δεν κρατιέμαι.» απάντησε η Orestis. Αποφάσισαν να πάνε προς το δάσος, αλλά χωρίς να μπουν σε μεγάλο βάθος, για να μην χαθούν. Άνοιξαν την κουβέρτα και κάθισαν. «Δεν το βλέπω να μένουμε πολύ. Κάνει κρύο.» είπε η Orestis. «Μπα, έχουμε τεκίλα. Εντάξει θα είμαστε.» απάντησε γελώντας η Ινδιάννα.\nΜετά από αρκετή ώρα το μπουκάλι είχε σχεδόν αδειάσει. «Πωπω και δεν έχουμε πάρει άλλο μαζί.» είπε η Ινδιάννα, αλλά δεν πρόλαβε να ολοκληρώσει τη φράση της. Ένα μπατόν τη βρήκε στο πλαϊνό μέρος του κεφαλιού και την έριξε αναίσθητη στο χιόνι. «Άργησες.» είπε η Orestis. «Δεν μου ήταν το πιο εύκολο πράγμα να σε ψάχνω στις ερημιές. Λοιπόν; Πώς θα το κάνουμε;» τη ρώτησε. «Αυτή η ικανοποίηση είναι δική σου. Εσύ είχες μουσικά ζητήματα μαζί της» της απάντησε. Τότε η Παπαστρουμφ, σκεπτόμενη τη διαφορά στις μουσικές τους, άφησε τη μανία της να ξεχυθεί και άρχισε να χτυπά την Ινδιάννα με το μπατόν, προκαλώντας πληγές σε όλο της το σώμα. Μετά από ώρα κουράστηκε και κάθισε αποκαμωμένη στην κουβέρτα. Η Ινδιάννα έβγαλε μια άναρθρη και αδύναμη κραυγή. «Ζει ακόμα. Δική μου τώρα. Έφερες το παγοπέδιλο που σου ζήτησα;» είπε κοφτά η Orestis.\nΌταν της το έδωσε η Παπαστρουμφ, η Orestis δεν παρέτεινε την αγωνία της, ούτε τον πόνο της Ινδιάννας και της έκοψε γρήγορα το λαιμό. Για κάποια λεπτά στέκονταν η μία πλάι στην άλλη και κοιτούσαν το αίμα, που κυλούσε σαν ποταμάκι και έβαφε κόκκινο το χιόνι. Τις ηρέμησε για κάποιο ανεξήγητο λόγο το θέαμα. «Νόμιζα πως θα την κάναμε ανθρώπινο χιονάνθρωπο. Τι άλλαξε;» ρώτησε η Παπαστρουμφ σπάζοντας τη σιωπή. «Μα θα την κάνουμε. Απλά όχι όρθια, αλλά ξαπλωτή.» απάντησε η Orestis ενώ κατευθυνόταν προς το σπίτι. Γύρισε κρατώντας δυο φτυάρια και πέταξε το ένα στην Παπαστρουμφ. «Τι θα σκάψουμε;» ούρλιαξε εκείνη. «Όχι βρε, απλά θα την καλύψουμε χιόνι. Το φτυάρι είναι για δική μας ευκολία.» της απάντησε.\nΌταν τελείωσαν, κάθισαν και η Orestis ήπιε την τελευταία γουλιά από την τεκίλα. «Καλά εγώ πες είχα λόγο, αλλά εσύ; Γιατί με βοήθησες; Νόμιζα ήσασταν φίλες.» ρώτησε η Παπαστρουμφ. «Γιατί; Γιατί η τεκίλα γλυκιά μου, δεν φτάνει για όλους.» απάντησε η Orestis αφήνοντας το άδειο πλέον μπουκάλι δίπλα στο πτώμα της Ινδιάννας.\nέτσι συνωμότησε ο orestis στις 10:44 μ.μ. 17 σχόλια: Σύνδεσμοι σε αυτήν την ανάρτηση\nΦταίει εκείνη η αγκαλιά,\nπου έκανε τα όνειρα κουβάρι.\nΝτύθηκα τα δικά σου,\nγια να φύγω,\nμα δεν με πήγαν μακριά.\nΓύρισα να σ' ανταμώσω,\nμα τα δικά μου,\nείχαν φτερά και\nχάθηκες μες στο σκοτάδι.\nέτσι συνωμότησε ο orestis στις 11:56 μ.μ. 18 σχόλια: Σύνδεσμοι σε αυτήν την ανάρτηση\nΌταν η Mad2luv γνώρισε το Tzonako\nΞεκίνησε με αρκετά σχόλια στα ποστ τους. Συνέχισε με αμέτρητα emails για να καταλήξει σε παθιασμένα τηλεφωνήματα. Η Mad2luv δεν μπορούσε να κατανοήσει τι ακριβώς της προκαλούσε ο Tzonakos, αλλά ήταν σίγουρη για ένα πράγμα. Αυτό τον περίεργο τύπο πέθαινε να τον γνωρίσει. Επιθυμία την οποία συμμεριζόταν και εκείνος. Το που θα κατέληγε είχε αποφάσισει να μην το αφήσει να την αγχώσει, ούτε να την αποτρέψει από την συνάντηση.\nΤο μέρος το συμφώνησαν από κοινού. Ένα μικρό, ήρεμο και αρκετά υποχθόνιο μπαράκι. Η Mad δεν ήταν σίγουρη αν ευθυνόταν το μέρος, τα ποτά ή ο ίδιος ο Tzonakos, αλλά ήταν βέβαιη πως η συνάντηση τους πήγε. Κατέληξαν να μιλάνε και να τα πίνουν μέχρι το πρωί. Γεγονός που τους έπεισε να το επαναλάβουν. Πράγματι οι συνάντησεις τους, αλλά και η μεταξύ τους οικειότητα ολοένα και μεγάλωνε. Κανένας όμως δεν έκανε το οτιδήποτε για τον ερωτισμό που υπήρχε διάχυτος στην ατμόσφαιρα.\nΚάποια στιγμή η Mad σκέφτηκε να δράσει. "Αυτό όμως ειναι δουλειά του άντρα." είπε στον εαυτό της και αποφάσισε να περιμένει. Ευτυχώς δεν έκανε το ίδιο ο Tzonakos. Είχε πάρει την απόφαση να την καλέσει σπίτι του και να αναλάβει την κατάσταση ολοκληρωτικά. Δείπνο, κεράκια και κρασί δούλεψαν τέλεια και κατέληξαν σε ένα κολασμένο βράδυ ακατάλληλο διά ανηλίκους. Μόνο που το πρωί βρήκε τη Mad να περιμένει και άλλα παρόμοια βράδια και τον Tzonako να ανυπομονεί να κλείσει την πόρτα πίσω του.\n"Καλά περάσαμε, αλλά δεν θέλω κάποια σχέση αυτή την περίοδο." διάβαζε και ξαναδιάβαζε η Mad, μα άκρη δεν έβγαζε. Πήγε σπίτι της και έβραζε. Η κατάθλιψη όμως δεν της πήγαινε και μετά από τον απαραίτητο αριθμό ποτών, αποφάσισε να περάσει στην αντεπίθεση. "Το ευαίσθητο σημείο του. Εκεί πρέπεινα επικεντρωθώ." είπε στον εαυτό της και άρχισε να καταστρώνε το σχέδιο. Του πρότεινε μετά από μέρες και αφού πίστευε πως θα είχαν ηρεμήσει λίγο τα πράγματα, να πάνε ένα διήμερο. Έτσι να ζωηρέψουν λίγο τα αίματα και έπειτα να γυρίσουν. Χωρίς υποχρεώσεις, χωρί δεσμεύσεις, χωρίς τίποτα.\nΟ Tzonakos πείστηκε σαν πεινασμένο κουτάβι και η εκδρομή κανονίστηκε. Ο κρύος καιρός βοηθούσε το εγκλεισμό στο σπίτι και την ενασχόληση με άλλα πράγματα. Μετά από ώρες αχαλίνωτου πάθους, ο Tzonakos έπεσε για ύπνο. Η Mad σηκώθηκε, έφτιαξε καφέ και μετά πήγε στην αποθηκούλα. Όταν ξ'υπνησε ο κύριος την βρήκε να περιργάζεται τα μπαστούνια του γκολφ. "Δε ήξερα ότι ασχολείσαι με αυτό το σπορ." της ειπε. "Μ' αρέσει να χτυπαώ τα μπαλάκια, απλά." απάντησε με φωνή όλο υπονοούμενο.\nΑκούμπησε το μπαστούνι στον τοίχο και τους έβαλε από ένα ποτήρι κρασί. Ο Tzonakos καθόταν μισοξαπλωμένος στον καναπέ. Κάποια στιγμή η Mad σηκώθηκε και πήγε στην κουζίνα. Γυρνώντας άρπαξε το μπαστούνι από τον τοίχο και τον χτύπησε με δύναμη στο κεφάλι. Έπεσε αιμόφερτος στο πάτωμα, μπραστά στον καναπέ. Τον έσυρε στο κέντρο του σαλονιού, τον τοποθέτησε ανάσκελα και τον φίμωσε. Σκέφτηκε να του δέσει τα χέρια και τα πόδια, αλλά δεν το έκανε. Σε περίπτωση που συνερχόταν θα τον ξαναχτύπαγε και θα συνέχιζε ανενόχλητη. Κρατώντας λοιπόν το μπαστούνι στα χερια άρχισε νηα τον χτυπάει σε όλο το σώμα.\nΜπαλάκι δεν είχε, αλλά φανταζόταν πως υπήρχε ένα, το οποίο κνούνταν απειλητικά στο κορμί του Tzonakou και έπρεπε να χτυπάει συνέχεια για να το πετύχει. Μετά από πολλά χτυπήματα, βρέθηκε μέσα στα αίματα . "Ώρα για το τελεωτικό..."φώναξε, καθώς τον γύρναγε μπρούμυτα. Τον έστησε ξανά με επιμέλεια και άρχισε να στοχεύει το σβέρκο του. Ήξερε πως ήθελε να το κάνει μόνο μία φορά και σωστά. Πήρε την κατάλληλη στάση, κράτησε γερά το μπαστούνι και τον χτύπησε. Πέτυχε τον ινιακό λοβό με την μία. "Κέρδισα." αναφώνησε και κάθισε στο πάτωμα.\nΠίνοντας το νικητήριο ποτήρι κρασί σκεφτόταν πως θα μπορούσε να τον σκοτώσει με άφθονο σεξ, αλλά έτσι θα το διασκέδαζε και ο ίδιος, οπότε προτίμησε να το κάνει με τον δίκο του τρόπο, που της είχε μάθει. Προσφέροντας ευχαρίστηση μόνο σε εκείνη.\n[Μου βγήκε λίγο παθιασμένο το έγκλημα, αλλά αν θυμηθείτε και οι δυο σας μια συζήτηση σε κάτι σχόλια στην Κατίνα, θα με καταλάβετε....]\nέτσι συνωμότησε ο orestis στις 10:07 μ.μ. 28 σχόλια: Σύνδεσμοι σε αυτήν την ανάρτηση\nΟ Foolish cloud ξύπνησε απότομα μέσα στη νύχτα από τη ζέστη και τη μυρωδιά. Ανακάθισε στο κρεβάτι, κοίταξε τον Θ. και σηκώθηκε. Έκανε ένα χαλαρωτικό ντους, έβαλε ένα ποτό και κάθισε αναπαυτικά στην πολυθρόνα. Άναψε ένα τσιγάρο και κοίταζε τον ημίγυμνο Θ. Το σεντόνι κάλυπτε το κορμί του από τη μέση και κάτω και όπως ήταν γυρισμένος στο πλάι φάνταζε ιδιαίτερα ευάλωτος. Τότε ο Foolish χαμογέλασε, καθώς θυμήθηκε τον Θ. που είχε γνωρίσει. Τον ευαίσθητο, ανασφαλή Θ., που από τον πρώτο κίολας καιρό της γνωριμίας τους, ένιωθε σαν δεύτερη σάρκα επάνω του.\nΟ Θ. όμως άλλαξε κάποια στιγμή. Λες και ρούφηξε όλη τη δύναμη του Foolish και δεν τον χρειαζόταν πια. Άρχισε να αποζητά την παλιά του ανεξαρτησία. Μα ο Foolish δεν προσπάθησε να τον κρατήσει δεμένο κοντά του. Ήθελε μόνο να βρουν ένα τρόπο να ανακτήσουν τις ισορροπίες τους και να παραμείνουν μαζί. Γι' αυτό οργάνωσε και το ρομαντικό διήμερο. Μια μικρή απόδραση στη φύση, στο εξοχικό του, πίστευε θα τους έκανε καλό. Το αποτέλεσμα θα το έβλεπε στην πόλη.\nΑυτά σκεφτόταν και άδειασε το ποτήρι. Έβαλε άλλο ένα, αλλά δεν γύρισε στην πολυθρόνα. Κοίταξε τον Θ. και άρχισε να του μιλάει. "Σε ήθελα και με ήθελες. Σε αγάπησα και με αγάπησες. Τι πήγε στραβά; Που χάθηκε η μαγεία μας; Δεν το κατάλαβα. Όπως δεν κατάλαβα πως φτάσαμε εδώ..." κάπου εκεί κόμπιασε και κάθισε στο πάτωμα. Άφησε το ποτήρι δίπλα του και έχωσε το κεφάλι του στα γόνατα. Είχε συνειδητοποιήσει τι είχε κάνει.\nθυμήθηκε τον Θ. να βγαίνει από το μπάνιο. Τον εαυτό του να τον χτυπάει στο κεφάλι με το κηροπήγιο. Έπειτα ο Θ. έπεσε αναίσθητος στο κρεβάτι. Δεν ήθελε όμως να τον σκοτώσει, τουλάχιστον όχι με βίαιο τρόπο και με αίμα. Απλά ήθελε να τον νιώσει για λίγο μόνο δικό του, όπως παλιά. Όταν όμως τον είδε να κείτεται εκεί, θόλωσε. Πήρε σχεδόν ενστικτωδώς το μαξιλάρι και το κόλλησε στο κεφάλι του. Μέχρι που βεβαιώθηκε πως δεν ανέπνεε. Ήταν δικός του. Μόνο δικός του. Όπως παλιά.\nΘυμήθηκε το αίσθημα ευφορίας που ένιωσε. Ειδικά όταν γδύθηκε και ξάπλωσε δίπλα του. Δυο μέρες έμειναν ξαπλωμένοι. Δυο μέρες κράταγε αγκαλιά το νεκρό του σώμα. Μα ένιωθε πως ο Θ. ζούσε, πως άκουγε την καρδιά του να χτυπάει, να χτυπάει μονάχα για εκείνον. Δεν κράτησε πολύ. Η μυρωδιά τον είχε από ώρα ξυπνήσει και μετά το ντους είχε πλέον πλήρη συναίσθηση του τι είχε συμβεί. Ο Foolish σήκωσε το κεφάλι του και σηκώθηκε από το πάτωμα. Έπρεπε να τελειώσει αυτό που είχε αρχίσει.\nΠρώτα όμως ήθελε να του δώσει για λίγο ζωή. Πήρε το μαχαίρι και ξεκίνησε την τομή κι ας μην είχε την παραμικρή ιδέα του πως γινόταν. Δεν τον ένοιαζε η τεχνική. Το μόνο που επιθυμούσε ήταν να δει το κόκκινο ζεστό αίμα να τρέχει στο κορμί του Θ. Η πρώτη σταγόνα ήταν μεθυστική και δεν συγκρατήθηκε. Αφηνίασε και άρχισε να κατακρεουργεί το σώμα του. Όταν είχε χορτάσει από το θέαμα και την οσμή του αίματος σταμάτησε και τύλιξε το κορμί του Θ. με το σεντόνι.\nΤον μετέφερε και τον έθαψε στον κήπο του σπιτιού. Φύτεψε μια μανώλια, το αγαπημένο τους λουλούδι, στο σημείο που ήταν το προσκεφάλι του, για να θυμάται που τον είχε θάψει. "Η μανώλια υπάρχει παντού, μα αυτή θα έχει ιδιαίτερη θέση στην καρδιά μου. Και μαζί της, δεν θα ξεχάσω ποτέ πως και εσύ κάποτε υπήρξες μόνο για μένα."\n[Foolish cloud δεν ξέρω αν σε ικανοποίησα, αλλά ελπίζω να σου αρέσει.]\nέτσι συνωμότησε ο orestis στις 10:42 μ.μ. 13 σχόλια: Σύνδεσμοι σε αυτήν την ανάρτηση